CELEX: 32019R0653
Language: fi
Date: 2019-04-24 00:00:00
Title: Komission täytäntöönpanoasetus (EU) 2019/653, annettu 24 päivänä huhtikuuta 2019, asetuksen (EY) N:o 847/2006 muuttamisesta tiettyjä kalavalmisteita ja -säilykkeitä koskevien unionin tariffikiintiöiden osalta

25.4.2019   
               
               
                  FI
               
               
                  Euroopan unionin virallinen lehti
               
               
                  L 110/34
               
            
         KOMISSION TÄYTÄNTÖÖNPANOASETUS (EU) 2019/653,
         annettu 24 päivänä huhtikuuta 2019,
         asetuksen (EY) N:o 847/2006 muuttamisesta tiettyjä kalavalmisteita ja -säilykkeitä koskevien unionin tariffikiintiöiden osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamista niiden Euroopan unioniin liittymisen myötä koskevan sopimuksen tekemisestä kirjeenvaihtona Euroopan yhteisön ja Thaimaan kuningaskunnan välillä 27 päivänä helmikuuta 2006 tehdyn neuvoston päätöksen 2006/324/EY (1) ja erityisesti sen 2 artiklan,
         sekä katsoo seuraavaa:
         
                     (1)
                  
                  
                     Komission asetuksella (EY) N:o 847/2006 (2) otettiin 2 päivästä kesäkuuta 2006 alkaen käyttöön kaksi vuosittaista tariffikiintiötä tiettyjen kalavalmisteiden ja -säilykkeiden tullitonta tuontia varten.
                  
               
                     (2)
                  
                  
                     Euroopan parlamentin ja neuvoston asetuksessa (EU) 2019/216 (3) säädetään, että Yhdistyneen kuningaskunnan unionista eroamisen vuoksi tariffikiintiöt, jotka sisältyvät unionin myönnytyksiä ja sitoumuksia koskevaan luetteloon, joka on liitetty vuonna 1994 tehtyyn tullitariffeja ja kauppaa koskevaan yleissopimukseen, on jaettava unionin ja Yhdistyneen kuningaskunnan kesken siten, että perustana on mainitun asetuksen liitteessä esitetty EU27:n osuus kiintiön käytöstä.
                  
               
                     (3)
                  
                  
                     Tämän vuoksi on tarpeen toteuttaa toimenpiteitä asetuksen (EU) 2019/216 liitteessä olevassa C osassa vahvistettujen tariffikiintiöiden jakamiseksi. Asetuksessa (EY) N:o 847/2006 vahvistetut tariffikiintiömäärät olisi erityisesti korvattava jakamisesta seuraavilla määrillä.
                  
               
                     (4)
                  
                  
                     On todennäköistä, että asetuksen (EU) 2019/216 1 artiklan 2 kohdan soveltamispäivä osuu jo alkaneelle kiintiökaudelle. Sen vuoksi on tarpeen säätää erityisistä säännöistä, joita sovelletaan mainittuna päivänä vielä myöntämättä olevien määrien jaon käyttöönottoon niiden tariffikiintiöiden osalta, joilla tariffikausi alkaa ennen kyseistä päivää ja päättyy kyseisen päivän jälkeen.
                  
               
                     (5)
                  
                  
                     Oikeusvarmuuden ja avoimuuden takaamiseksi talouden toimijoille komission olisi julkaistava määrät, jotka ovat käytettävissä kyseisten tariffikiintiöiden jakamisen jälkeen, kahden työpäivän kuluessa asetuksen (EU) 2019/216 1 artiklan 2 kohdan soveltamispäivästä.
                  
               
                     (6)
                  
                  
                     Asetuksen (EU) 2019/216 1 artiklan 2 kohtaa sovelletaan sitä päivää seuraavasta päivästä, jona neuvoston asetusta (EY) N:o 32/2000 (4) ei enää sovelleta Yhdistyneeseen kuningaskuntaan eikä Yhdistyneessä kuningaskunnassa. Sen vuoksi on aiheellista, että tämä asetus tulee voimaan kiireellisesti ja että sitä sovelletaan päivästä, josta alkaen asetuksen (EU) 2019/216 1 artiklan 2 kohtaa sovelletaan.
                  
               
                     (7)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EY) N:o 847/2006 seuraavasti:
            
                        1)
                     
                     
                        Korvataan 1 artiklan 2 kohta seuraavasti:
                        
                           ”2.   Avataan 754 tonnin vuosittainen tulliton tariffikiintiö unioniin tuotaville kalavalmisteille ja -säilykkeille, jotka on valmistettu sardiinista, sardasta, Scomber scombrus- ja Scomber japonicus -lajin makrillista tai Orcynopsis unicolor -lajin kalasta (juovaton sarda) ja jotka kuuluvat CN-koodiin 1604 20 50 (paitsi kokonaiset tai paloitellut kalat).”;
                        
                     
                  
                        2)
                     
                     
                        Korvataan 2 artiklan 2 kohta seuraavasti:
                        
                                    ”2.
                                 
                                 
                                    Edellä 1 artiklan 2 kohdassa tarkoitetusta 754 tonnin tariffikiintiöstä 123 tonnia osoitetaan järjestysnumeron 09.0706 mukaisesti Thaimaasta peräisin olevaan tuontiin ja jäljelle jäävä osa eli 631 tonnia osoitetaan järjestysnumeron 09.0707 mukaisesti kaikista maista peräisin olevaan tuontiin.”.
                                 
                              
                  
         
            2 artikla
            
               1.   Poiketen siitä, mitä 1 artiklassa säädetään, silloin kun tariffikausi alkaa tariffikiintiön osalta ennen asetuksen (EU) 2019/216 1 artiklan 2 kohdan soveltamispäivää ja päättyy tuon päivän jälkeen, kyseisen tariffikiintiön jako tehdään soveltamalla EU27:n prosenttiosuutta perustaan, joka koostuu niistä kyseisen tariffikiintiön määristä, jotka ovat käytettävissä viimeisimmän jaon jälkeen.
            
            
               2.   Komissio julkaisee kahden työpäivän kuluessa asetuksen (EU) 2019/216 1 artiklan 2 kohdan soveltamispäivästä soveltuvaa verkkojulkaisua käyttäen määrät, jotka ovat käytettävissä kyseisenä päivänä.
            
         
         
            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan asetuksen (EU) 2019/216 1 artiklan 2 kohdan soveltamispäivästä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä huhtikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 120, 5.5.2006, s. 17.
         
            (2)  Komission asetus (EY) N:o 847/2006, annettu 8 päivänä kesäkuuta 2006, tiettyjen kalavalmisteiden ja -säilykkeiden tuonnissa sovellettavien yhteisön tariffikiintiöiden avaamisesta ja hallinnoinnista (EUVL L 156, 9.6.2006, s. 8).
         
            (3)  Euroopan parlamentin ja neuvoston asetus (EU) 2019/216, annettu 30 päivänä tammikuuta 2019, unionin WTO-luetteloon sisältyvien tariffikiintiöiden jakamisesta Yhdistyneen kuningaskunnan unionista eroamisen vuoksi ja neuvoston asetuksen (EY) N:o 32/2000 muuttamisesta (EUVL L 38, 8.2.2019, s. 1).
         
            (4)  Neuvoston asetus (EY) N:o 32/2000, annettu 17 päivänä joulukuuta 1999, GATTiin sidottujen ja tiettyjen muiden yhteisön tariffikiintiöiden avaamisesta ja hoidosta, mainittujen kiintiöiden muuttamista tai mukauttamista koskevista yksityiskohtaisista säännöistä sekä asetuksen (EY) N:o 1808/95 kumoamisesta (EYVL L 5, 8.1.2000, s. 1).